

**REPUBLIKA HRVATSKA**

**KARLOVAČKA ŽUPANIJA**

**OPĆINA NETRETIĆ**

**OPĆINSKO VIJEĆE**

KLASA: 402-10/19-01/02

URBROJ: 2133/11-06-19-2

U Netretiću, 30. siječnja 2019.

Na temelju članka 7. stavak 2. Zakona o financiranju političkih aktivnosti i izborne promidžbe ("Narodne novine" broj 24/11, 61/11, 27/13, 48/13 – pročišćeni tekst, 96/16 i 70/17) i članka 28. Statuta Općine Netretić ("Glasnik Općine Netretić" broj 03/13, 02/18 i 03/18) Općinsko vijeće Općine Netretić na 13. redovnoj sjednici održanoj dana 30. siječnja 2019. godine, donijelo je

O D L U K U

o raspoređivanju sredstava za financiranje političkih stranaka

zastupljenih u Općinskom vijeću Općine Netretić

za 2019. godinu

Članak 1.

Ovom Odlukom raspoređuju se sredstva za financiranje političkih stranaka zastupljenih u Općinskom vijeću Općine Netretić (u daljnjem tekstu: Općinsko vijeće) za 2019. godinu, a koja su osigurana u Proračunu Općine Netretić za 2019. godinu u iznosu od 4.984,80 kuna.

Članak 2.

Za svakog člana Općinskog vijeća utvrđuje se jednak mjesečni iznos sredstava tako da pojedinoj političkoj stranci pripadaju sredstva razmjerno broju njezinih članova u Općinskom vijeću Općine Netretić u trenutku konstituiranja Općinskog vijeća.

Za svakog izabranog člana Općinskog vijeća podzastupljenog spola, pojedinoj političkoj stranci pripada i pravo na naknadu razmjerno broju izabranih članova Općinskog vijeća podzastupljenog spola u trenutku konstituiranja Općinskog vijeća.

Članak 3.

Za svakog člana Općinskog vijeća utvrđuje se godišnji iznos sredstava od 372,00 kune.

Za svakog člana Općinskog vijeća podzastupljenog spola utvrđuje se godišnji iznos sredstava od 409,20 kuna.

Članak 4.

Političkim strankama zastupljenim u Općinskom vijeću Općine Netretić raspoređuju se sredstva osigurana u Proračunu Općine Netretić za 2019. godinu na način utvrđen u članku 2. ove Odluke za 2019. godinu u iznosu kako slijedi:

* Hrvatskoj seljačkoj stranci–HSS za 6 članova 2.306,40 kuna
* Hrvatskoj demokratskoj zajednici–HDZ za 6 članova 2.269,20 kuna
* Socijaldemokratskoj partiji Hrvatske–SDP za 1 člana 409,20 kuna

Članak 5.

Sredstva iz članka 4. ove Odluke doznačivat će se tromjesečno na žiro-račun političkih stranaka.

Članak 6.

Ova Odluka stupa na snagu osmog dana od dana objave u "Glasniku Općine Netretić".

|  |  |
| --- | --- |
| DOSTAVITI:   1. Hrvatska seljačka stranka, Ulica kralja Zvonimira 17, Zagreb, 2. Hrvatska demokratska zajednica, Trg žrtava fašizma 4, Zagreb, 3. Socijaldemokratska partija Hrvatske, Trg Drage Iblera 9, Zagreb, 4. Državni ured za reviziju, P. Vitezovića 1, Karlovac, 5. Ured državne uprave u Karlovačkoj županiji, n/p predstojnice, Križanićeva 11, Karlovac, 6. Općinski načelnik, ovdje, 7. Referent za financije i proračun, 8. Dokumentacija, ovdje, 9. Za objavu, ovdje, 10. PISMOHRANA.- | **PREDSJEDNIK OPĆINSKOG VIJEĆA:**  **Tomislav Frketić** |